Тихомиров Анатолий Георгиевич

Тихомиров Анатолий Георгиевич (23 март 1899 йыл — 12 апрель 1980 йыл) — СССР-ҙың хор дирижёры, музыка-йәмәғәт эшмәкәре. Башҡортостандың тәүге музыкаль коллективтарын ойоштороусы һәм уларҙың етәксеһе. Башҡорт АССР-ының атҡаҙанған сәнғәт эшмәкәре (1954). 

 Биографияһы 
Анатолий Георгиевич Тихомиров 1899 йылдың 23 мартында Өфө губернаһы Өфө өйәҙе(хәҙер Башҡортостан Республикаһының Иглин районы) Ҡалтыман ауылында тыуған.

1919—1922 йылдарҙа Башҡорт АССР-ы Хәрби комиссариаты сәйәси бүлегенең Дәүләт хоры артисы була. 1929 йылдан алып — концерт-эстрада бюроһының вокал квартеты етәксеһе.

1935—1939 йылдарҙа — Башҡорт совет профессураһы рус һәм башҡорт вокал хор студиялары етәксеһе һәм ойоштороусыһы.

1938—1940 йылдарҙа параллель рәүештә Өфө музыка училищеһының хор һәм теоретик фәндәр класында һәм Башҡорт АССР-ы Хор йәмғиәтенең ауыл хорҙары өсөн дирижерҙар әҙерләү буйынса курсында уҡытыусы булып эшләйСтатья в Башкортостан: Краткая энциклопедия

Хор етәксеһе булып өҙөклөктәр менән 1941—1955 йылдарҙа Башҡорт дәүләт филармонияһында, 1944 йылда Башҡортостан радиокомитетында хор етәксеһе булып эшләй.
1955—1959 йылдарҙа Анатолий Георгиевич Башҡорт дәүләт опера һәм балет театрында баш хормейстер була.

 Ижади эшмәкәрлеге 
Тихомиров Анатолий Георгиевич хор өсөн күп һанлы рус, башҡорт һәм татар халыҡ йырҙарынының авторы һәм шулай уҡ рус һәм башҡорт композиторҙары әҫәрҙәрен эшкәртеүсе булып тора.

 Баҫмалары 
 Хор өсөн алты башҡорт халыҡ йырҙары. Өфө: Баш. китап нәшриәте, 1962.

 Әҙәбиәт 
 Фоменков М. К истории развития хорового искусства в Башкирии в первые годы Советской власти //Вопросы истории башкирской музыкальной культуры. Уфа, 1990.
 Советские хоровые дирижёры. М., 1986.

 Иҫкәрмәләр 

 Һылтанмалар 


Категория:XX быуат дирижёрҙары
Категория:СССР дирижёрҙары
Категория:Алфавит буйынса дирижёрҙар
Категория:Башҡорт АССР-ының атҡаҙанған сәнғәт эшмәкәрҙәре
Категория:XX быуат музыка педагогтары
Категория:СССР музыка педагогтары
Категория:Өфө музыканттары
Категория:Алфавит буйынса музыканттар
Категория:Алфавит буйынса педагогтар
Категория:Алфавит буйынса шәхестәр
Категория:Башҡортостан шәхестәре
Категория:23 мартта тыуғандар
Категория:1899 йылда тыуғандар
Категория:Өфө губернаһында тыуғандар
Категория:Иглин районында тыуғандар
Категория:12 апрелдә вафат булғандар
Категория:1980 йылда вафат булғандар
Категория:Өфөлә вафат булғандар